**Liane încâlcite**

*Maria Ieva*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iar îmi cresc

rădăcinile pe dinăuntru

ca nişte liane încâlcite

care-mi străpung jumatea de cer

prăbuşită între buze

S-a întâmplat

sau poate

aşa trebuia

să se nască cuvântul

mai înainte de începutul

înscris în adn-ul meu

ca o floare de mac

care se fâstâceşte

la fiecare atingere de gând

ca o stâncă

ce va dăinui veşnic

la malul întrebărilor nerostite

Iar îmi cresc

gândurile pe dinăuntru

ca şi cum inima

ar vorbi într-o altă limbă

şi pieptul

nu poate să-i încape

nemurirea